Vedľajšie účinky lieku Diclofenac Duo
Dobry den chcem sa spytat s cim je mozne skombinovat diclofenac duo aby som predisla agresivnym neziaducim ucinkom na zaludok,kedze mi liek diclofenac duo na jedno pomaha a na druhe skodi.Dakujem Vam za odpoved
Dobrý deň.
Ďakujeme za Vašu otázku.
V prípade výskytu výrazných vedľajších účinkov na tráviací trakt je potrebné upovedomiť o danej skutočnosti predpisujúceho lekára, ktorý zváži ďalší postup. Na predchádzanie vzniku dvanástnikových a žalúdočných vredov vyvolaných užívaním nesteroidných protizápalových liekov (napr. diklofenak) u pacientov, ktorí potrebujú nepretržitú liečbu týmito liekmi sú určené lieky s obsahom pantoprazolu. Pri takejto indikácii je však ich výdaj viazaný na lekársky predpis, preto o vhodnosti ich užívania musí rozhodnúť ošetrujúci lekár.
Prajem pekný zvyšok dňa.
S pozdravom
Mgr. Barbora Bičanovská